section_heading: Civilno društvo
paragraph_text: U intervjuu za The St. Petersburg Times, grupa je objasnila svoje političke stavove, rekavši da se kreću od anarhističke do liberalne ljevice, ali da su sve ujedinjene feminizmom, anti-autoritarizmom i opozicijom Putinu, kojeg članice smatraju nastavkom „agresivne imperijalističke politike" Sovjetskog Saveza. Interesi grupe su obrazovanje, zdravstvena skrb i centralizacija moći, a grupa podržava regionalnu autonomiju i lokalno organiziranje. Članice smatraju da su neodobreni skupovi temeljni princip, rekavši da vlast ne vide skupove koje je odobrila kao prijetnju i jednostavno ih ignorira. Iz tog razloga, svi nastupi Pussy Riota bili su ilegalni i koristili su javni prostor. U intervjuu za Slate u proljeće 2018. tijekom prve turneje po Sjevernoj Americi, Tolokonikova je izjavila da je ekonomska nejednakost „veliko pitanje za Pussy Riot", ističući da je takva nejednakost bila značajna karakteristika i ruskog i američkog društva, te da rasprava o nejednakosti nije u glavnom političkom diskursu niti u SAD-u, niti u Europi.